b'\n_START_ARTICLE_\nKuomintang\n_START_PARAGRAPH_\nKuomintang (tudi Kuo-Min-Tang; slovensko\xc2\xa0\xc2\xbbLjudska narodna stranka\xc2\xab) je bila ustanovljena leta 1911 in je postala sredi\xc5\xa1\xc4\x8de kitajske revolucije v prvi polovici 20. stoletja. Iz\xc5\xa1la je iz Dru\xc5\xa1tva kitajske obnove, ki ga je leta 1894 ustanovil dr. Sun Yat-sen.\n_START_SECTION_\nZgodovina\n_START_PARAGRAPH_\nPrvotnemu gibanju, ki ga je ustanovil Sun Yat-sen, so se mnogi pridru\xc5\xbeili iz protesta zoper krivi\xc4\x8dne in enostranske pogodbe (\xc2\xbbneenake pogodbe\xc2\xab), ki so jih tedaj tuje dr\xc5\xbeave vsilile Kitajski._NEWLINE_Kuomintang je z ustanovitvijo postal sredi\xc5\xa1\xc4\x8de kitajske revolucije, oblikovan pa je bil po vzoru Zdru\xc5\xbeenih dr\xc5\xbeav Amerike kot primeru republike, kot nasprotje tedaj uveljavljene kitajske monarhije. Gibanje je med drugim \xc4\x8drpalo iz protimonarhi\xc4\x8dnih, protikolonialisti\xc4\x8dnih in protimand\xc5\xbeurskih \xc4\x8dustvovanj._NEWLINE_Oktobra 1911. leta je v mestu Wuchang (danes del mesta Wuhan) izbruhnila revolucija in upor je zajel celi del srednje in ju\xc5\xbene Kitajske. Na Novega leta dan (leta 1912) so uporni\xc5\xa1ke pokrajine oklicale republiko s prestolnico v Nankingu, Sun Yat Sen pa je bil izvoljen za predsednika.'